28/05/2018 | Administración LocalMunicipal
Noia
Secretaría
Convocatoria e bases que rexerán o procedemento de selección para a formación dunha bolsa de traballo para realizar as contratacións, en réxime de dereito laboral temporal, de xefes de brigada de prevención e defensa contra os incendios forestais

CONVOCATORIA E BASES QUE REXERÁN O PROCEDEMENTO DE SELECCIÓN PARA A FORMACIÓN DUNHA BOLSA DE TRABALLO PARA REALIZAR AS CONTRATACIÓNS, EN RÉXIME DE DEREITO LABORAL TEMPORAL, DE XEFES DE BRIGADA DE PREVENCIÓN E DEFENSA CONTRA OS INCENDIOS FORESTAIS. Por resolución do concelleiro delegado na área de persoal número 1123/2018, do 25 de maio, que se transcribe a continuación, resolveuse aprobar as bases e convocar un proceso selectivo para elaborar bolsa de traballo de xefes de brigada de prevención e defensa contra os incendios forestais: 1. - OBXECTO DA CONVOCATORIA.1.1. É obxecto da presente convocatoria a selección, mediante o sistema de concurso-oposición, para a formación dunha bolsa de traballo para realizar as contratacións temporais, en réxime de dereito laboral, de xefes de brigada para as brigadas de prevención e a defensa contra os incendios forestais, baixo a modalidade contractual de obra ou servizo determinado conforme ao previsto no artigo 15 do Estatuto dos Traballadores e no 3 do Real decreto 2720/1998, de 18 de decembro (realización de obra ou servizo determinado). 1.2. A través desta convocatoria preténdese seleccionar ao persoal que integrará a bolsa de traballo para poder realizar as correspondentes contratacións que resulten necesarias para a cobertura dos postos descritos nesta convocatoria para cando se constitúan as brigadas de prevención e extinción de incendios forestais, así como regular a súa cobertura cando concorran as causas que fan necesaria a contratación dalgún ou dalgúns integrantes da mesma.1.3. Cando se trate de persoal contratado ao abeiro de proxectos, programas ou subvencións outorgadas por outras administracións ou organismos públicos, estarase ao disposto nas normas específicas de que se trate. Nestes casos só será posible realizar a contratación a través da bolsa de emprego cando se respecten as disposicións aplicables, e non se contemplen sistemas de selección específicos ou se estableza a necesidade de que a cobertura dos postos se realice a través dos servizos públicos de emprego. Por ende, neste caso tamén será de aplicación as disposicións normativas recollidas no convenio de colaboración subscrito o 23 de xuño de 2016 entre a Consellería do Medio Rural e o Concello de Noia para a prevención e defensa contra os incendios forestais durante os anos corrente asinouse o 2016, 2017 e 2018, cofinanciado parcialmente co Fondo Europeo Agrícola de Desenvolvemento Rural (FEADER) no marco do PDR de Galicia 2014-2020, así como de outros ou futuros convenios susceptibles de asinarse para o mesmo obxecto. Entre as accións de prevención e defensa contra os incendios forestais a executar pola entidade local, no marco de dito convenio, prevese a posibilidade de contratación de 2 brigadas, de 5 operarios cada unha, dos que un deles debe pertencer á categoría profesional de xefe de brigada, que teñen por cometido o desenvolvemento de labores de vixilancia e defensa e para a realización de até un máximo de 10 hectáreas/brigada de traballos de prevención mediante o control do combustible de forma manual.1.4. O procedemento regulado nestas bases rexerase, no que resulte aplicable, pola normativa básica estatal constituída polo Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, a Lei 7 Lei 7/1985, de 2 de abril, reguladora das bases de réxime local (LBRL), o Real Decreto Lexislativo 781/1986, de 18 de abril, polo que se aproba o texto refundido das disposición legais vixentes en materia de Réxime Local (TRRL), o Real Decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración Local, a Lei 53/1984, de 26 de decembro, de incompatibilidades do persoal ao servizo das Administracións Públicas, o Real Decreto Lexislativo 2/2015, de 23 de outubro, polo que se aproba o texto refundido da Lei do Estatuto dos Traballadores, o Real Decreto 2720/1998, de 18 de decembro, polo que se desenvolve o artigo 15 do Estatuto dos Traballadores en materia de contratos de duración determinada; a normativa autonómica de aplicación constituída pola Lei 2/2015, de 29 de abril, do empregado público de Galicia, Decreto 95/1991, do 20 de marzo, polo que se aproba o regulamento de selección de persoal ao servizo da Administración Autonómica de Galicia e Lei 5/97, de 22 de xullo, de Administración Local de Galicia, e, supletoriamente, polo Real 364/1995, de 10 de marzo, polo que se aproba o regulamento xeral de ingreso do persoal ao servizo da Administración Xeral do estado e de provisión de postos de traballo e promoción profesional dos funcionarios civís da Administración Xeral do Estado, e demais lexislación concordante e de aplicación.2. MODALIDADE DO CONTRATO E DURACIÓN.2.1. O contrato de traballo será de duración determinada, a xornada completa de 40 horas semanais, baixo a modalidade contractual de obra ou servizo determinado regulado no artigo 15 do Estatuto dos Traballadores, cos horarios e quendas que se estableza de xeito colaborativo e coordinado entre o Concello de Noia e o Distrito Forestal IV, incluíndose os traballos en domingo, festivo e festas locais, así como as quendas de noite que resulten necesarias durante toda a duración do convenio enunciado na base 1.3., tendo os descansos necesarios que establece o Estatuto dos Traballadores, realizando labores de prevención e defensa contra os incendios forestais.2.2. A duración do contrato de traballo para ocupar temporalmente o posto de xefes de brigadas de prevención e defensa contra os incendios forestais reguladas no convenio de colaboración subscrito o 23 de xuño de 2016 entre a Consellería do Medio Rural e o Concello de Noia para a prevención e defensa contra os incendios forestais durante os anos corrente asinouse o 2016, 2017 e 2018, cofinanciado parcialmente co Fondo Europeo Agrícola de Desenvolvemento Rural (FEADER) no marco do PDR de Galicia 2014-2020, será de tres (3) meses, establecéndose como data de inicio entre os días 1 e 31 de xullo e a de remate entre os días 30 de setembro e 31 de outubro, sen prexuízo do que establezan os futuros convenios susceptibles de formalizarse para o mesmo obxecto nas seguintes anualidades.2.3. Terminada a causa que motivou a formalización do contrato ou, no seu caso, o período máximo establecido legalmente de duración do mesmo, a persoa contratada para ocupar transitoriamente este posto será cesada.3.- CARACTERÍSTICAS DO POSTO DE TRABALLO. — Clase: persoal laboral temporal. — Grupo: III — Escala: Administración especial. — Subescala: Servizos especiais. — Nivel de titulación mínimo esixido: enxeñeiro de montes, enxeñeiro técnico forestal, técnico superior en xestión e organización de recursos naturais e paisaxísticos, técnico en traballos forestais e conservación do medio natural ou formación profesional equivalente. Ademais, terá o carné de conducir B — Denominación do posto: xefe de brigada para prevención e defensa contra os incendios forestais. — Funcións: · Labores de prevención de incendios forestais, sempre que non sexa requiridas para a defensa destes. A brigada integrarase no dispositivo de emerxencias do Distrito Forestal onde se sitúe a entidade local, priorizando a actuación da brigada na extinción de incendios forestais respecto de outros traballos, segundo o disposto no artigo 47 da Lei 43/2003, de montes e no artigo 48.6 da Lei 3/2007, de prevención e defensa contra os incendios forestais. Así mesmo, cando concorran razóns extraordinarias de emerxencia, o órgano autonómico poderá decidir a mobilización destes medios fóra do seu termo municipal, conforme ao previsto no PLADIGA no que expresamente se prevé como se producirá a coordinación en tales supostos. · Labores encamiñadas á prevención que diminúan o risco de propagación e minoren os danos dos incendios, no caso de producirse. Realizaranse as labores de prevención, que consistirán na roza, rareo e eliminación de restos no período de actividade da brigada e desenvolveranse en vías e camiños forestais, áreas cortalumes ou nas súas faixas de xestión da biomasa de titularidade municipal, ou en superficies sobre as cales a entidade local teña cesión de aproveitamento, uso e/ou desfrute realizada por parte das persoas responsables de acordo co artigo 21 ter da lei 3/2007, de 9 de abril, de prevención e defensa contra os incendios forestais de Galicia ou superficies de propietario descoñecido, previa acreditación de dita condición. Todo elo cando non sexa posible a mecanización de ditos traballos. · Coordinación do funcionamento das cuadrillas para establecer as relacións operativas e de comunicación do persoal do Distrito Forestal IV. — Categoría: xefe de brigada para as brigadas de prevención e extinción contra os incendios forestais. — Retribucións: as retribucións a percibir por todos os conceptos serán as que estean asignadas para o persoal laboral de igual categoría do Concello de Noia.4.- REQUISITOS DOS ASPIRANTES. Para ser admitido no procedemento que se regula nestas bases, os aspirantes deberán reunir, na data en que remate o prazo de presentación de instancias segundo a convocatoria do proceso, os seguintes requisitos: A) Ter cumpridos os dezaoito (18) anos de idade e non ter acadado a idade de xubilación forzosa. B) Ser español/a ou nacional dun Estado membro da Unión Europea. Tamén reunirán este requisito a ou o cónxuxe de española ou español ou de persoa nacional dalgún dos Estados membros da Unión Europea, sempre que non estean separados de dereito, e os seus descendentes e os do seu cónxuxe sempre que non estean separados de dereito, sexan menores de vinte e un anos ou maiores desa idade dependentes, e as persoas incluídas no ámbito de aplicación dos tratados internacionais subscritos pola Unión Europea e ratificados por España nos cales sexa de aplicación a libre circulación de traballadoras e traballadores nos termos establecidos na normativa vixente. C) Estar en posesión da titulación de enxeñeiro de montes, enxeñeiro técnico forestal, técnico superior en xestión e organización de recursos naturais e paisaxísticos, técnico en traballos forestais e conservación do medio natural ou formación profesional equivalente. No caso de titulacións obtidas no estranxeiro deberase posuír o documento que acredite fidedignamente a súa homologación. D) Estar en posesión do permiso de conducir da clase B, ou aqueles outros equivalentes conforme á lexislación española. E) Posuír a capacidade funcional para o desempeño das tarefas atribuídas ao posto de traballo. F) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin estar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario ou para exercer funcións similares ás que desempeñaban no caso do persoal laboral, no que fose separado ou inhabilitado. No suposto de ser nacional doutro Estado, non estar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. G) Non estar incurso en causas de incompatibilidade ou de incapacidade de conformidade co disposto na Lei 53/1984, de 26 de decembro, de incompatibilidades do persoal ao servizo das Administracións Públicas. H) Estar en posesión do certificado de lingua galega tres (CELGA 3) ou superior, ou do curso de aptitude equivalente ou ben a validación correspondente. No suposto de non posuír este certificado ou título equivalente o aspirante deberá superar a proba de coñecemento do idioma galego establecida na base 12.5. CONVOCATORIA E PRESENTACIÓN DE INSTANCIAS E DOCUMENTACIÓN.5.1. Xunto coas instancias solicitando participar no proceso, deberá presentarse a seguinte documentación na orde que se indica: I. Documento nacional de identidade, NIE, pasaporte ou documento equivalente válido en dereito. II. Relación numerada dos méritos que o aspirante alegue para a fase de concurso, e os documentos xustificativos dos mesmos segundo se establece na base 10.1. III. Certificación de aptitude do Celga 3 ou superior, ou do curso de aptitude equivalente ou ben a validación correspondente (No suposto de non posuír este certificado ou título equivalente o aspirante deberá superar a proba de coñecemento do idioma galego establecida na base 12). IV. Título de enxeñeiro de montes, enxeñeiro técnico forestal, técnico superior en xestión e organización de recursos naturais e paisaxísticos, técnico en traballos forestais e conservación do medio natural ou formación profesional equivalente. No caso de titulacións obtidas no estranxeiro deberase posuír o documento que acredite fidedignamente a súa homologación. V. Permiso de conducir da clase B, ou aqueles outros equivalentes conforme á lexislación española. VI. Declaración responsable, asinada polo aspirante, de non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das Comunidades autónomas, nin encontrarse en inhabilitación absoluta ou especial para empregos ou cargos públicos por resolución xudicial, e de non ter sido condenado por delito doloso, nin encontrarse en inhabilitación absoluta ou especial para empregos ou cargos públicos por resolución xudicial firme. No caso de ser nacional doutro Estado, declaración responsable, asinada polo aspirante, de non estar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ao emprego público. VII. Declaración de non encontrase incurso en ningunha causa de incapacidade e incompatibilidade de conformidade coa lexislación vixente e referido ao momento da formalización do contrato.5.2. En previsión do establecido no artigo 16.4, na disposición transitoria cuarta e na disposición final sétima da Lei 39/2015, do 2 de outubro, do procedemento administrativo común das Administracións Públicas, as instancias solicitando participar no proceso dirixiranse ao Alcalde ou Concelleira/o delegada/o de persoal do Concello de Noia e presentaranse, debidamente cubertas, no prazo máximo de sete (7) días naturais contados a partir do día seguinte ao de publicación do anuncio da convocatoria no Boletín Oficial da Provincia da Coruña, nalgunha das seguintes formas: 1. Na Oficina de Rexistro do Concello de Noia, situado na planta baixa do número 2 da rúa Rosalía de Castro, 15200, Noia (A Coruña). 2. Nas oficinas de correos, na forma que se estableza regulamentariamente.3. Nas representacións diplomáticas ou oficinas consulares de España no estranxeiro.4. A través da sede electrónica do Concello de Noia.5.3. No caso de achegar a documentación indicada a través das formas previstas na base 5.2., apartados 1, 2 e 3, só se admitirá a mesma en formato orixinal, copia compulsada, copia compulsada dixitalmente ou copia electrónica auténtica ou documento asinado dixitalmente que conteña un código xerado electronicamente ou outro sistema de verificación que permita contrastar a autenticidade da copia mediante o acceso aos arquivos electrónicos do órgano ou organismo público emisor. No caso de achegar dita documentación a través da forma prevista na base 5.2., apartado 4, admitirase a documentación sempre que a instancia e declaracións responsables veñan debidamente asinadas mediante sinatura electrónica do interesado e o resto da documentación se acredite mediante copia compulsada electrónicamente, copia electrónica auténtica, documento electrónico orixinal ou que conteñan un código xerado electronicamente ou outro sistema de verificación que permita contrastar a autenticidade da copia mediante o acceso aos arquivos electrónicos do órgano ou organismo público emisor.5.4. As instancias deberán axustarse ao modelo oficial que figura como Anexo I das presentes bases, deberán presentarse debidamente cubertas polos aspirantes, e estará a disposición dos interesados no Rexistro Xeral do Concello de Noia e no taboleiro de anuncios da sede electrónica municipal. Así mesmo, incluirá a manifestación de que se reúnen todos e cada un dos requisitos enumerados nas presentes bases.5.5. A convocatoria e as bases publicaranse no Taboleiro de edictos da Casa do Concello, no taboleiro de anuncios da sede electrónica municipal (noia. sedelectronica. gal) e no Boletín Oficial da Provincia da Coruña.5.6. No suposto de que a instancia non sexa presentada no Rexistro Xeral do Concello de Noia ou a través da sede electrónica, os aspirantes deberán remitir á conta de correo electrónica noia@noia. es unha copia da solicitude debidamente rexistrada dentro do prazo de presentación, debendo por tanto aparecer o selo na propia solicitude, aos efectos de que poida ser incluída na relación de admitidos.5.7. Coa presentación da instancia para tomar parte no proceso selectivo entenderase que os interesados aceptan e acatan todas e cada unha das bases desta convocatoria.5.8. Para que teñan validez neste proceso selectivo, os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). No caso de se tratar de documentos expedidos noutras Comunidades Autónomas do Estado español, para que teñan validez deberán estar redactados na lingua castelá ou traducidos polo organismo competente da respectiva comunidade, debidamente validados e apostilados pola correspondente oficina diplomática española ou organismo competente.6. ADMISIÓN DE ASPIRANTES.6.1. Finalizado o prazo de presentación das solicitudes, o Alcalde ou a/o concelleira/o delegada/o do Concello de Noia, ditará resolución aprobando a lista provisoria de admitidos e excluídos, con especificación de apelidos e nome, DNI e, de ser o caso, dos motivos de exclusión.6.2. Esta resolución publicarase no Taboleiro de anuncios do Concello de Noia e no taboleiro de anuncios da sede electrónica da páxina web municipal (http://noia.sedelectronica. gal). 6.3. Os aspirantes omitidos ou excluídos disporán dun prazo de tres (3) días naturais, contados a partir do día seguinte ao da publicación da devandita resolución no taboleiro de anuncios da sede electrónica da páxina web municipal, para emendar os erros ou os defectos que motivaron a súa omisión ou exclusión.6.4. Transcorrido o prazo de subsanación, o órgano convocante ditará nova resolución aprobando a lista definitiva de admitidos e excluídos no proceso selectivo e a composición do Tribunal de selección.6.5. O exame da fase de oposición realizarase con posterioridade á valoración e publicación da puntuación obtida na fase de concurso. Esta publicación efectuarase no taboleiro de anuncios do Concello e no taboleiro de anuncios da sede electrónica municipal, e con ela anunciarase o lugar, data e hora da proba de exame da fase de oposición. O realización da proba de coñecemento da lingua galega poderá convocarse no mesmo anuncio aludido no parágrafo anterior no mesmo lugar e día, e a distinta hora, establecidos para a realización do exame da fase de oposición.6.5. De non existir aspirantes excluídos, o Alcalde ou a/o concelleira/o delegada/o de persoal, poderá elevar a definitiva a lista provisoria na mesma resolución de aprobación, incluído tamén os datos sinalados, segundo o caso, nos apartados anteriores.6.6. A resolución pola que se aproba a lista definitiva publicarase no Taboleiro de anuncios do Concello de Noia e no taboleiro de anuncios da sede electrónica municipal.6.7. A publicación dos sucesivos anuncios para a celebración das restantes probas, así como a lista dos aspirantes aprobados en cada exercicio e de chamamentos aos aspirantes, de selo caso, efectuarase nos locais onde se celebren as probas, no Taboleiro de anuncios do Concello de Noia e no taboleiro de anuncios da sede electrónica municipal (http://noia.sedelectronica. gal). 7. NOMEAMENTO E COMPOSICIÓN DO TRIBUNAL CUALIFICADOR.7.1. O tribunal encargado da cualificación das probas e da supervisión do proceso será nomeado polo Alcalde ou a/o Concelleira/o delegada/o, conforme ao estipulado nos artigos 60 do EBEP, 59 da Lei 9/2015, de 29 de abril, do emprego público de Galicia, e demais lexislación de aplicación, e a súa composición farase pública consonte co establecido na base anterior. Estará composto polos seguintes membros e os seus correspondentes suplentes: - Presidente: un empregado público que deberá estar en posesión dunha titulación de nivel igual ou superior á requirida para participar no proceso selectivo (titular e suplente). - Secretario: un empregado público do Concello de Noia, que actuará con voz e voto (titular e suplente). - Vogais: tres empregados públicos que deberán estar en posesión dunha titulación de nivel igual ou superior á requirida para participar no proceso selectivo (titulares e suplentes). 7.2. No nomeamento dos membros do Tribunal deberanse respectar as seguintes regras: a) O órgano de selección será colexiado e a súa composición deberá axustarse aos principios de imparcialidade e profesionalidade dos seus membros, e tenderá, así mesmo, á paridade entre muller e home. b) O persoal de elección e de designación política, os funcionarios interinos e o persoal eventual non poderán formar parte do órgano de selección. c) As persoas que nos cinco anos anteriores á publicación da convocatoria realizaran tarefas de preparación de aspirantes a probas selectivas o colaborasen durante ese período con centros de preparación de opositores tampouco poderán formar parte do órgano de selección. d) A pertenza ao órgano de selección será sempre a título individual, non podendo ostentarse esta en representación ou por conta de ninguén.7.3. O Tribunal poderá dispor a incorporación aos seus traballos de asesores especialistas para as probas que estime pertinentes, limitándose ditos asesores a prestar a súa colaboración nas súas especialidades técnicas e terán voz pero non voto. O nomeamento das persoas especialistas corresponderalle ao Alcalde ou a/o Concelleira/o delegada/o a proposta do Tribunal.7.4. O Tribunal cualificador tamén poderá propoñer a designación de persoal administrativo colaborador, que será resolta por decreto da/o alcalde ou de concelleira/a delegada/o con competencias na materia, co obxecto de prestar auxilio ao mesmo no desenvolvemento das probas no suposto de que o número de aspirantes convocados así o aconselle a fin de garantir un áxil e adecuado desenvolvemento do proceso selectivo.7.5. Os acordos adoptados polo tribunal cualificador poderán ser obxecto de recurso de alzada ante a/o conselleira/o competente na materia termos previstos nos artigos 121 e 122 da Lei 39/2015, de 1 de outubro, do Procedemento Administrativo Común das Administracións Públicas, sen prexuízo da interposición de calquera outro recurso que se estime oportuno.8. NORMAS DE FUNCIONAMENTO DO TRIBUNAL CUALIFICADOR.8.1. O Tribunal non poderá constituírse nin actuar sen a asistencia de, polo menos, a metade dos seus membros, e, en todo caso, sen asistencia do presidente e secretario.8.2. Por cada sesión do tribunal levantarase acta, que lida ao principio da sesión seguinte e feitas, de ser o caso, as rectificacións que procedan, autorizarase coa sinatura da/o secretaria/o e o visto e prace do presidente.8.3. Os membros do Tribunal, así como os asesores especialistas designados, terán que absterse de intervir cando concorran algunha das causas previstas no artigo 23 da Lei 40/2015, de 1 de outubro, de Réxime Xurídico do Sector Público, ou se tivesen realizado tarefas de preparación de aspirantes a probas selectivas, ou houberan colaborado con centros de preparación de opositores, nos cinco anos anteriores á publicación da convocatoria do proceso que regulan estas bases. A ou o presidente poderá solicitar dos membros do Tribunal e dos asesores especialistas declaración expresa de non atoparse incursos nas circunstancias previstas no artigo 23 da Lei 40/2015, de 1 de outubro, de Réxime Xurídico do Sector Público. Os aspirantes poderán recusar aos membros do tribunal cando concorran as circunstancias previstas na presente base conforme ao precepto citado no parágrafo anterior. Ante a renuncia, abstención, aceptación de recusación ou calquera outra circunstancia equivalente que afecte a un dos membros do tribunal, o órgano competente para a designación procederá á designación dun novo membro do tribunal que substitúa ao anterior.8.4. Por resolución do Alcalde ou a/o Concelleira/o delegada/o nomearanse aos novos membros do Tribunal que substituirán ás persoas que perdesen tal condición por algunha das causas mencionadas anteriormente. Esta resolución farase pública no Taboleiro de anuncios da Casa do Concello e no taboleiro de anuncios da sede electrónica municipal.8.5. Os membros do Tribunal, así como, aqueles asesores especialistas que nomee, terán dereito ao abono de asistencias, de conformidade co previsto no anexo IV do Real decreto 462/2002, do 24 de maio, sobre indemnizacións por razón do servizo. Non obstante, no caso de que os membros do tribunal sexan traballadores municipais, unicamente percibirán as dietas, en tanto as reunións se realicen fora da xornada laboral.9.- SISTEMA DE SELECCIÓN: A selección do persoal realizarase de conformidade co sinalado nas presentes bases mediante o sistema de concurso-oposición, de acordo co previsto no artigo 56 da Lei 2/2015, de 29 de abril, do emprego público de Galicia.10.- CRITERIOS DE SELECCIÓN: A selección, polo sistema de concurso-oposición, valorarase segundo a puntuación acadada nas seguintes probas e conforme ao seguinte baremo.10.1. FASE DE CONCURSO. Puntuación máxima: dous (2) puntos.10.1.1. A fase de concurso, que non terá carácter eliminatorio, será a primeira obxecto de valoración. En todo caso a puntuación obtida nesta fase non poderá aplicarse para superar os exercicios da fase de oposición.10.1.2. Publicada a lista definitiva de aspirantes admitidos, o Tribunal reunirase en sesión non pública a efectos da súa constitución e de valorar os méritos alegados e debidamente acreditados. O resultado da valoración farase público, mediante a súa exposición no Taboleiro de anuncios da Casa do Concello e no taboleiro de anuncios da sede electrónica municipal, con anterioridade á realización do exercicio da fase de oposición e ata a resolución final do proceso selectivo.10.1.3. Deberá estarse en posesión dos méritos alegados, como máximo, na data de expiración do prazo concedido para a presentación de instancias.10.1.4. O Tribunal en ningún caso poderá valorar o non achegado e probado polos aspirantes na documentación aportada coa instancia, sen que sexa a concesión de prazo ningún para emendas ou correccións con posterioridade ao día do remate do prazo de presentación daquela.10.1.5. Os méritos que se acrediten serán valorados segundo segue, ata un total de dous (2) puntos, que corresponderán á suma dos máximos de cada epígrafe.10.1.6. Valorarase a experiencia na administración pública ou en empresa privada como persoal integrado no servizo de extinción e prevención contra os incendios forestais na mesma categoría profesional: a) Por servizos prestados como funcionario de carreira ou interino ou como persoal laboral fixo, indefinido ou temporal nas distintas Administracións públicas na mesma categoría profesional: 0,10 puntos/mes. b) Por servizos prestados en empresa ou entidade privada na mesma categoría profesional: 0,10 puntos/mes. En ambos casos non se computarán servizos prestados por tempo inferior a un mes e os meses consideraranse de 30 días. Asemade non se computarán os servizos prestados simultaneamente con outros igualmente alegados e a puntuación reducirase proporcionalmente polos prestados a tempo parcial.10.1.7. Requisitos e forma de acreditar os méritos alegados: A) Experiencia na Administración Pública. Acreditarase mediante certificación expedida pola administración pública ao servizo da cal prestara servizos, na que se fará constar o nome do posto, clase de persoal, duración da prestacións dos servizos, a porcentaxe da xornada, escala, subescala, grupo e corpo. B) Experiencia no sector privado. Acreditarase mediante unha certificación oficial de vida laboral actualizada emitida pola Tesouraría da Seguridade Social máis o contrato de traballo. En defecto de contrato, poderá presentarse certificado de empresa. De optar pola presentación do certificado de empresa, este deberá ser o regulado e, en consecuencia, reunir os requisitos establecidos na Orde TAS/3261/2006, de 19 de outubro, pola que se regula a comunicación do contido do certificado de empresa e de outros datos relativos aos períodos de actividade laboral dos traballadores e o uso de medios telemáticos en relación con aquela, e na Orde TIN/790/2010, de 24 de marzo, pola que se regula o envío polas empresas dos datos do certificado de empresa ao Servizo Público de Emprego Estatal por medios electrónicos. Os documentos acreditativos da experiencia profesional presentaranse, segundo o caso, nalgunha das formas previstas na base 5.3. 10.2. FASE OPOSICIÓN. Puntuación máxima: oito (8) puntos.10.2.1. Terá carácter eliminatorio e consistirá na contestación por escrito dun cuestionario de vinte (20) preguntas tipo test, propostas polo Tribunal, que versarán sobre os temas relacionados no Anexo II destas bases e para a realización do cal os aspirantes disporán dun tempo máximo de trinta (30) minutos. Cada pregunta terá 4 alternativas de resposta, das cales tan só unha será correcta. Incluiranse ademais cinco (5) preguntas de reserva para o suposto de que o Tribunal, de oficio ou con base nalgunha reclamación, anulase algunha ou algunhas das preguntas incluídas no exercicio, o que se fará público no Taboleiro de anuncios da Casa do Concello e no taboleiro de anuncios da sede electrónica municipal 10.2.2. Cada opositor poderá obter copia do exercicio realizado ao seu remate e no prazo das vinte e catro horas seguintes ao da celebración farase público no Taboleiro de anuncios da Casa do Concello e no taboleiro de anuncios da sede electrónica da páxina web municipal as respostas correctas ao test.10.2.3. Este exercicio cualificarase de 0 a 8 puntos, sendo necesario para superado obter un mínimo de catro (4) puntos. Cada resposta contestada correctamente valorarase con 0,40 puntos. As respostas en branco non penalizarán.10.2.4 Para iso terase en conta que por cada resposta incorrecta descontarase o vinte e cinco por cento (25%) dunha correcta, é dicir, cada resposta errada restará 0,10 puntos.10.2.5. Os aspirantes que non acaden a puntuación mínima quedarán excluídos do procedemento.10.3. CRITERIOS DE DESEMPATE. No suposto de empate nas puntuacións de dous ou máis aspirantes acudirase por orde aos seguintes criterios ata que se resolva: 1. empate resolverase a favor do aspirante de maior experiencia acreditada na fase de concurso.2. De persistir o empate este resolverase a favor do aspirante que obtivese a maior puntuación obtida na proba da oposición.3. De manterse igualmente o empate resolverase pola orde alfabética do primeiro apelido, e de ser igual, polo segundo, a partir da letra “G”, seguindo o resultado do sorteo feito público por Resolución do 17 de xaneiro de 2018 do Conselleiro de Facenda, publicado no Diario Oficial de Galicia, número 26, do 26 de xaneiro de 2018. No suposto de que non exista aspirante ningún co primeiro apelido que comece pola letra “G” pasarase á letra “H” e así sucesivamente.4. De seguir existindo o empate, este dirimirase por sorteo público entre os implicados, a celebrar polo Tribunal cualificador, que levantará a correspondente acta.11. DESENVOLVEMENTO DAS PROBAS DA FASE DE OPOSICIÓN.11.1. As probas realizaranse a porta pechada sen outra asistencia que a dos aspirantes, membros do tribunal e os colaboradores e especialistas designados.11.2. Os aspirantes serán convocados para cada exercicio en chamamento único e nos que non poidan celebrarse conxuntamente a orde de actuación dos aspirantes iniciarase por aqueles cuxo primeiro apelido empece pola letra “G”, seguindo o resultado do sorteo feito público por Resolución do 17 de xaneiro de 2018 do Conselleiro de Facenda publicado no Diario Oficial de Galicia, número 26, do 26 de xaneiro de 2018. No suposto de que non exista aspirante ningún co primeiro apelido que comece pola letra “G” pasarase á letra “H” e así sucesivamente.11.3. Os aspirantes deberán acudir ás probas nas horas e datas dos respectivos chamamentos, sen posibilidade de aprazamento calquera que fora a causa que lles impedise acudir, excepto que a escusa sexa posible por ter amparo nun precepto legal, así como no suposto de aspirantes embarazadas ou en período de parto ou postparto debidamente acreditados.11.4. Os aspirantes deberán acreditar a súa personalidade coa exhibición do documento nacional de identidade, pasaporte ou documento válido equivalente no seu caso.11.5. O Tribunal poderá requirir aos aspirantes, en calquera momento da práctica de calquera exercicio ou proba, que acrediten a súa identidade, para o que deberán estar provistos do documento nacional de identidade, permiso de condución ou pasaporte.11.6. O Tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde da oposición naqueles aspectos previstos ou non nestas bases, sendo en todo caso aplicable para o non previsto na presentes bases a normativa recollida na base 1.12.- Proba de coñecemento da lingua galega: 12.1. Para o caso de non acreditar estar en posesión do certificado de lingua galega 3 (Celga 3), superior ou equivalente, os participantes deberán superar unha proba de coñecemento da lingua galega dirixida á comprobación, por parte do tribunal, de que comprenden, falan e escriben o galego, cualificándose esta proba de apto ou non apto.12.2. Este exercicio poderá realizarse, a criterio do Tribunal, na mesma data e lugar, e distinta hora, que os fixados para a celebración da fase de oposición, a continuación da realización do exame tipo test establecido na base 10.2. 12.3. Esta proba constará de dez (10) preguntas, que consistirán na contestación a un cuestionario tipo test con tres (3) respostas alternativas das que só unha será a correcta.12.4. Para a realización desta proba disporase dun tempo máximo de quince (15´) minutos.12.5. A cualificación será de Apto ou Non apto. Para obter a cualificación de apto será preciso contestar correctamente a un mínimo de cinco preguntas.12.6. A proba terá carácter eliminatorio, de forma que as persoas aspirantes que non a superen quedarán excluídos do proceso.12.7. Esta proba realizarase aos aspirantes, respecto dos cales sexa necesario, no lugar, data e día que se fixe na forma sinalada na antedita base 6.7. 13. PUNTUACIÓN FINAL DOS ASPIRANTES.13.1. A puntuación final dos aspirantes virá determinada pola suma da puntuación outorgada na fase de concurso e na de oposición, sempre que a acadada nesta última fase non sexa inferior a catro (4) puntos.13.2. Unha vez calculada a puntuación final de cada aspirante, o Tribunal elaborará unha listaxe destes baseándose na súa puntuación e por orde decrecente, indicando as cualificacións correspondentes a ambas probas do procedemento así como a cualificación total, elevando ao órgano competente a proposta de formación dunha bolsa de traballo, que se expoñerá no Taboleiro de Edictos do Concello e no Taboleiro de anuncios da sede electrónica municipal.13.3. En tanto non se formalice o contrato e non se incorpore ao posto de traballo, os aspirantes que pasen a formar parte da Bolsa de Traballo non terán dereito a prestación económica algunha.14. RECOÑECEMENTO MÉDICO E PROBA FÍSICA. Con carácter previo á formalización do contrato, o/s aspirante/s que integre/n da bolsa de traballo na categoría de xefe de brigada de prevención e defensa contra os incendios forestais, deberá/n pasar un recoñecemento médico e unha proba física de esforzo para garantir as súas condicións de saúde para o traballo a realizar. Estas probas levaranse a cabo conforme á recomendación técnica sobre procedementos para a selección de persoal para a extinción de incendios forestais publicada na páxina web do Ministerio de Agricultura e Pesca, Alimentación e Medio Ambiente, onde se describen os procedementos para os bloques de saúde e condición física: http://www.mapama. gob. es/es/desarrollo-rural/temas/politica-forestal/incendios-forestales/default_documentacion. aspx O chamamento para a realización das probas efectuarase nos termos indicados na base 16.2. 15. FORMACIÓN EN MATERIA DE PREVENCIÓN E DEFENSA CONTRA OS INCENDIOS FORESTAIS. Os xefes da brigada que resulten seleccionados e contratados realizarán un curso teórico-práctico de formación sobre prevención e defensa contra os incendios forestais de 16 horas que será impartido por persoal competente na materia do curso: enxeñeiro de montes ou enxeñeiro técnico forestal, contendo cando menos as materias establecidas no Anexo IV do convenio de colaboración subscrito o 23 de xuño de 2016 entre a Consellería do Medio Rural e o Concello de Noia para a prevención e defensa contra os incendios forestais durante os anos corrente asinouse o 2016, 2017 e 2018, cofinanciado parcialmente co Fondo Europeo Agrícola de Desenvolvemento Rural (FEADER) no marco do PDR de Galicia 2014-2020. Esta formación será obrigatoria, aínda que os xefes de brigada xa o recibisen en anos anteriores.16. FORMACIÓN E FUNCIONAMENTO DA BOLSA DE TRABALLO, RECOÑECEMENTO MÉDICO E PROBAS FÍSICAS, E FORMALIZACIÓN DO CONTRATO DE TRABALLO.16.1. Formación da bolsa de traballo. Todas as persoas que superen o proceso de selección serán incluídas nunha bolsa de traballo para as futuras contratacións que resulten necesarias co fin de cubrir prazas da mesmas categoría profesional ou, de selo caso, as renuncias voluntarias, vacantes temporalmente debidas a baixas por enfermidade, maternidade, permisos, vacacións, ausencias xustificadas ou en xeral cando as necesidades do servizo así o requira, sempre que concorran causas para formalizar o correspondente contrato laboral en calquera das modalidades mencionadas na cláusula primeira destas bases. Por decreto da Alcaldía ou concelleira/o delegado con competencias na materia, a proposta do Tribunal cualificador, aprobarase a bolsa de traballo cos aspirantes que superaron o proceso selectivo, por orde de maior a menor puntuación, indicando a que obtivo cada un deles. Dita aprobación publicarase no Taboleiro de Edictos do Concello e no Taboleiro de anuncios da sede electrónica municipal. A contratación do persoal efectuarase seguindo a orde de puntuación establecida na bolsa de traballo, de xeito que cando se deba proceder á contratación temporal ofertaráselle o posto de traballo ao primeiro aspirante da lista, condicionado a que se acredite a superación das probas físicas e o recoñecemento médico enunciados.16.2. Recoñecemento médico e probas físicas. Con carácter previo á formalización do contrato, requirirase ao aspirante que posúa a maior puntuación na listaxe da bolsa de traballo aprobada para a realización das probas físicas e o recoñecemento médico. O chamamento realizarase telefonicamente, comunicando ao aspirante a data, hora e lugar na que se debe presentar para a realización das respectivas probas. Para elo, efectuarase un máximo de dous intentos de chamadas no mesmo día. En todo caso, o empregado público deixará constancia, mediante dilixencia, da súa realización con indicación de se tiveron ou non resposta. Igualmente, no caso de que non se puidese contactar coa persoa interesada ou esta renuncie ou sobreveña algunha circunstancia pola que non poida realizar estas probas deixarase constancia mediante dilixencia expresando esta circunstancia e os motivos da mesma, e procederase, seguindo o mesmo modo de obrar, ao chamamento do seguinte candidato que figure na listaxe. Todos os aspirantes cos que non puidese contactarse telefonicamente manterán o posto que ocupaban na bolsa de traballo á espera dun novo chamamento a fin de garantirlle o dereito a unha futura contratación para a provisión de novos postos na mesma categoría profesional, que estará condicionado igualmente á superación do exame médico e da proba do esforzo indicada, ou, cando así llo requira o Concello, mediante certificación médica actualizada na que se faga constar expresamente que o aspirante posúe a capacidade funcional para o desempeño das tarefas propias do posto de traballo. Se algún dos aspirantes non supera o exame médico ou a proba de esforzo físico, constituirá causa impeditiva para a formalización do contrato de traballo, e procederase a chamar ao seguinte candidato da bolsa de traballo que obtivese a maior puntuación nas probas realizadas no proceso selectivo. O documento que acredite a superación do exame médico ou a proba de esforzo físico establecidos na base 14 será notificado pola empresa encargada da súa realización tanto ao Concello de Noia como ao aspirante, polo que o interesado quedará dispensado da obriga de presentación deste documento.16.3. Formalización do contrato de traballo. As persoas chamadas para a formalización do contrato deberán presentarse no negociado de nóminas e de persoal da Casa do Concello para a súa sinatura no prazo que se lle indique, para o que serán notificados telefonicamente, deixándose dilixencia deste chamamento e dos feitos e circunstancias que concorran polo funcionario do Concello, de sorte que, no suposto de que a persoa ou persoas coas maiores puntuacións non se presenten á sinatura do contrato no prazo establecido, ou renuncien por escrito a prestar os servizos para os que se lle require, pasarase a efectuar o respectivo chamamento ao/s seguinte/s da lista. Dito requirimento practicarase de forma telefónica, posteriormente ao recoñecemento médico e á realización das probas físicas. A tal efecto, para a realización das chamadas telefónicas realizarase ata un máximo de tres intentos no mesmo día, deixando dilixencia desta actuación un traballador funcionario do Concello. A falta de contestación telefónica dun candidato da lista para a súa incorporación non será considerada como renuncia, conservando o seu posto na mesma para as próximas incorporacións. Los aspirantes contratados deberán cumprir un período de proba cunha duración igual ao da realización do curso en materia de prevención e defensa contra os incendios forestais ao que se refire a base 15. No suposto de que non se poida contactar ou medie renuncia ou non se superen as probas físicas ou o recoñecemento médico, sen prexuízo de que sobreviñesen outras circunstancias polas que o interesado non poida formalizar o contrato de traballo, procederase a chamar ao seguinte candidato da lista con suxeición ao mesmo procedemento establecido nos parágrafos anteriores.16.4. O integrante da bolsa que obteña un contrato de traballo causará baixa na bolsa, e unha vez que finalice a súa relación laboral co concello volverá causar alta no posto da mesma que lle corresponda en relación cos puntos obtidos no proceso selectivo.16.5. Renuncia ao posto de traballo. Feito o chamamento, a renuncia ao posto de traballo farase de forma expresa. Para elo, o aspirante comunicará a súa renuncia ao posto nun intervalo máximo de dúas horas desde que se produce o chamamento por correo electrónico, dirixido á conta de correo que lle facilite o funcionario público responsable do chamamento, no Rexistro do Concello, a través da sede electrónica ou á conta de correo noia@noia. es, indicando, de selo caso, a causa que a motiva a fin de determinar se concorre nun dos supostos establecidos deseguido. A renuncia a un posto de traballo ofertado supoñerá o pase do aspirante ao último lugar da bolsa de traballo, salvo que concorra unha das seguintes circunstancias: - Parto, baixa por maternidade ou situacións asimiladas. - Enfermidade grave que impida a asistencia ao traballo, sempre que se acredite debidamente. - Situación de incapacidade temporal. - Exercicio de cargo público representativo que imposibilite a asistencia ao traballo. - Contrato de traballo. - Causa de forza maior que sexa apreciada con tal carácter. Todas estas circunstancias deberán acreditarse cos documentos oficiais correspondentes. Se o aspirante non realiza dita comunicación no tempo indicado, deixarse dilixencia desta incidencia polo traballador funcionario do Concello e procederá a chamar aos seguintes aspirantes.16.6. Causas de exclusión da bolsa de traballo. A exclusión dun aspirante da bolsa de traballo poderá producirse por algún dos seguintes supostos: - Solicitude expresa. - Por rexeitamento de oferta de traballo adecuada por causa non xustificada. - Por falta de incorporación ao seu posto de traballo trala aceptación da oferta por causa non xustificada. - Por ser sancionado, con carácter firme, por unha falta tipificada como grave ou moi grave. - A falta de comunicación da renuncia no modo establecido 17. VIXENCIA DA BOLSA DE TRABALLO. A duración da bolsa de emprego regulada nas presentes bases estará vixente durante un período de tres anos a contar desde o día seguinte ao da publicación da aprobación da súa formación no Taboleiro de anuncios da sede electrónica municipal, e condicionada a súa utilización ao que resulte de aplicación nas bases de execución do orzamento e na lexislación estatal en canto a contratación de persoal laboral temporal.18. - NORMA FINAL. Estas bases, a súa convocatoria e cantos actos administrativos deriven das mesmas, poderán ser impugnadas con carácter potestativo polos interesados mediante a interposición de recurso de reposición ante o mesmo órgano que as ditou, no prazo dun mes contado dende o día seguinte ao da súa publicación no BOP; ou ben directamente, mediante recurso contencioso–administrativo ante o xulgado do contencioso–administrativo, no prazo de dous meses contado dende o día seguinte ao da súa publicación no BOP, sen prexuízo da interposición de calquera outro recurso que se estime oportuno. En Noia, 25 de maio de 2018 O alcalde José Santiago Freire Abeijón ANEXO I. MODELO DE INSTANCIA PARA PARTICIPAR NO PROCEDEMENTO DE SELECCIÓN PARA A FORMACIÓN DUNHA BOLSA DE TRABALLO PARA REALIZAR CONTRATACIÓNS, EN RÉXIME DE DEREITO LABORAL TEMPORAL, DE XEFES PARA AS BRIGADAS DE PREVENCIÓN E DEFENSA CONTRA OS INCENDIOS FORESTAIS. Tendo coñecemento da convocatoria publicada no Boletín Oficial da Provincia número. de data. /. /., para a creación dunha bolsa de traballo para a formación dunha bolsa de traballo para a contratación temporal, en réxime de dereito laboral, de xefe de brigada de prevención e defensa contra os incendios forestais, mediante o sistema de concurso-oposición.1°) SOLICITO tomar parte no devandito procedemento selectivo.2°) DECLARO que son certos os datos consignados nesta solicitude e que reúno todos e cada un dos requisitos necesarios para o ingreso na función pública e os sinalados na correspondente convocatoria.3°) ACHEGO orixinal, copia compulsada, copia electrónica auténtica, documento electrónico orixinal ou que conteñan un código xerado electronicamente ou outro sistema de verificación que permita contrastar a autenticidade da copia mediante o acceso aos arquivos electrónicos do órgano ou organismo público emisor (marcar con “x”): Documento nacional de identidade, NIE, pasaporte ou documento equivalente válido en dereito. Relación numerada dos méritos que alego e os documentos xustificativos dos mesmos segundo o establecido na mesma base 9. Certificación de aptitude do Celga 3 ou superior, ou do curso de aptitude equivalente ou ben a validación correspondente. Título de enxeñeiro de montes, enxeñeiro técnico forestal, técnico superior en xestión e organización de recursos naturais e paisaxísticos, técnico en traballos forestais e conservación do medio natural ou formación profesional equivalente Permiso de conducir da clase B, ou aqueles outros equivalentes conforme á lexislación española. Declaración responsable, asinada polo aspirante, de non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das Comunidades autónomas, nin encontrarse en inhabilitación absoluta ou especial para empregos ou cargos públicos por resolución xudicial, e de non ter sido condenado por delito doloso, nin encontrarse en inhabilitación absoluta ou especial para empregos ou cargos públicos por resolución xudicial firme. No caso de ser nacional doutro Estado, declaración responsable, asinada polo aspirante, de non estar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ao emprego público. Declaración de non encontrase incurso en ningunha causa de incapacidade e incompatibilidade de conformidade coa lexislación vixente e referido ao momento da formalización do contrato. Lugar, data e sinatura. SR. ALCALDE DO CONCELLO DE NOIA ANEXO II. TEMARIO Tema 1.- Prevención de incendios forestais: Actuacións preventivas para dificultar o avance do incendio. Tema 2.- Medios empregados na prevención e extinción de incendios: Ferramentas de ataque na prevención, Maquinaria de ataque e prevención, Medios aéreos, Aditivos químicos retardantes, As mangueiras. Tema 3.- Seguridade e hixiene na loita contra os incendios forestais: Os equipamentos de seguridade na loita contra incendios, Seguridade persoal e prevención de accidentes. Tema 4.- Primeiros auxilios: organización, aspectos principais na organización dos primeiros auxilios, material e locais de primeiros auxilios, nocións básicas en materia de primeiros auxilios, intoxicación por inoculación: mordeduras e picaduras, parada cardiorespiratoria. Tema 5.- O lume forestal e a extinción dos incendios forestais: O lume forestal e o seu comportamento, Accións básicas da extinción e métodos de ataque. Tema 6.- A organización do ataque na extinción do incendios forestais. Dirección e coordinación na extinción: esquema do primeiro ataque e esquema do ataque ampliado; Actuación dos medios: actuacións da cuadrilla de extinción, binomio cuadrilla-vehículo autobomba, binomio cuadrilla-helicóptero e binomio cuadrilla-buldozer; Liquidación dos incendios: concepto, execución da liquidación, técnicas de liquidación e indicadores de puntos quentes. Tema 7.- Lei 7/2012, de 28 de junio, de montes de Galicia Tema 8.- Lei 3/2007, de 9 de abril, de prevención e defensa contra os incendios forestais de Galicia.